CELEX: 32011R0170
Language: sl
Date: 2011-02-23 00:00:00
Title: Uredba Komisije (EU) št. 170/2011 z dne 23. februarja 2011 o izdaji dovoljenja za Saccharomyces cerevisiae MUCL 39885 kot krmni dodatek za (odstavljene) pujske ter o spremembi Uredbe (ES) št. 1200/2005 (imetnik dovoljenja Prosol SpA)  Besedilo velja za EGP

24.2.2011   
            
            
               SL
            
            
               Uradni list Evropske unije
            
            
               L 49/8
            
         UREDBA KOMISIJE (EU) št. 170/2011
   z dne 23. februarja 2011
   o izdaji dovoljenja za Saccharomyces cerevisiae MUCL 39885 kot krmni dodatek za (odstavljene) pujske ter o spremembi Uredbe (ES) št. 1200/2005 (imetnik dovoljenja Prosol SpA)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba ponovno oceniti dodatke, dovoljene v skladu z Direktivo Sveta 70/524/EGS (2).
            
         
               (2)
            
            
               Pripravek Saccharomyces cerevisiae MUCL 39885 je bil v skladu z Direktivo 70/524/EGS dovoljen brez časovne omejitve kot krmni dodatek za (odstavljene) pujske z Uredbo Komisije (ES) št. 1200/2005 (3), za govedo za pitanje pa z Uredbo Komisije (ES) št. 492/2006 (4). Dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1)(b) Uredbe (ES) št. 1831/2003.
            
         
               (3)
            
            
               Pripravek Saccharomyces cerevisiae MUCL 39885 je bil v skladu z Uredbo (ES) št. 1831/2003 dovoljen za deset let kot krmni dodatek za svinje z Uredbo Komisije (ES) št. 896/2009 (5), za krave molznice in konje pa z Uredbo Komisije (EU) št. 1119/2010 (6).
            
         
               (4)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil vložen zahtevek za ponovno oceno Saccharomyces cerevisiae MUCL 39885 kot krmnega dodatka za (odstavljene) pujske ter za uvrstitev navedenega dodatka v kategorijo dodatkov „zootehnični dodatki“. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (5)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 6. oktobra 2010 (7) navedla, da Saccharomyces cerevisiae MUCL 39885 pod predlaganimi pogoji uporabe nima škodljivega vpliva na zdravje živali in ljudi ali na okolje ter da njegova uporaba lahko izboljšuje proizvodne lastnosti ciljnih živalskih vrst. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena Saccharomyces cerevisiae MUCL 39885 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (7)
            
            
               Ker se s to uredbo izda novo dovoljenje, je treba črtati vnos za Saccharomyces cerevisiae MUCL 39885 v Uredbi (ES) št. 1200/2005.
            
         
               (8)
            
            
               Ker spremembe pogojev za izdajo dovoljenja niso povezane z varnostnimi razlogi, je primerno, da se omogoči prehodno obdobje za odstranitev obstoječih zalog premiksov in krmnih mešanic, ki vsebujejo ta pripravek.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in v funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   V Prilogi II k Uredbi (ES) št. 1200/2005 se črta vnos E 1710 o dodatku Saccharomyces cerevisiae MUCL 39885.
   Člen 3
   Premiksi in krmne mešanice, ki vsebujejo Saccharomyces cerevisiae MUCL 39885, označen v skladu z Direktivo 70/524/EGS, se lahko še naprej dajejo v promet in uporabljajo do porabe obstoječih zalog.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. februarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 195, 27.7.2005, str. 6.
   
      (4)  UL L 89, 28.3.2006, str. 6.
   
      (5)  UL L 256, 29.9.2009, str. 6.
   
      (6)  UL L 317, 3.12.2010, str. 9.
   
      (7)  EFSA Journal 2010; 8(10):1864.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z 12 % vsebnostjo vlage
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore
                  
               
            
                  4b1710
               
               
                  Prosol S.p.A
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              
                                 Sestava dodatka
                              
                              pripravek Saccharomyces cerevisiae MUCL Sc 39885 z vsebnostjo najmanj 1 × 109 CFU/g.
                           
                        
                               
                           
                           
                              
                                 Lastnosti aktivne snovi
                              
                              žive celice Saccharomyces cerevisiae MUCL 39885
                           
                        
                               
                           
                           
                              
                                 Analitske metode
                                  (1)
                              
                              
                                           
                                       
                                       
                                          Metoda štetja: na politi plošči z uporabo agarja, pripravljenega iz ekstrakta kvasovk kloramfenikola.
                                       
                                    
                                           
                                       
                                       
                                          Identifikacija: metoda verižne reakcije s polimerazo (PCR).
                                       
                                    
                        
               
                  (odstavljeni) pujski
               
               
                   
               
               
                  3 × 109
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa se navedejo temperatura skladiščenja, rok trajanja in obstojnost pri peletiranju.
                           
                        
                              2.
                           
                           
                              Zaradi varnosti je treba pri ravnanju uporabljati zaščitna očala in rokavice.
                           
                        
                              3.
                           
                           
                              Za (odstavljene) pujske do 35 kg.
                           
                        
               
                  16. marec 2021
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives